
Raport 

privind indexarea valorilor impozabile, impozitelor și taxelor locale precum și amenzilor pentru anul fiscal 2025.
      Conform art. 491 din Codul Fiscal, impozitele și taxele locale care constau într-o anumită sumă în lei sau sunt stabilite pe baza unei anumite sume în lei, se indexează anual, ținând cont de rata inflației pentru anul fiscal anterior.

      Întrucât, rata inflației pentru anul 2023 a fost 13.8%, conform site-ului oficial al Ministerului Finanțelor Publice și Ministerului Dezvoltării Regionale și Administrației Publice

PROPUNEM :

Art. 1 - Se aprobă indexarea pentru anul fiscal 2025, cu rata inflației de 13,8% a impozitelor și taxelor locale care constau într-o anumită sumă în lei sau care sunt stabilite pe baza unei anumite sume în lei, precum și a limitelor amenzilor prevăzute la art. 493, alin. (3), alin. (4) și alin. (4^1) din Legea nr. 227/2015 privind Codul fiscal. 

Art. 2 - Pentru impozitele și taxele locale indexate cu rata inflației, se va aplica rotunjirea prin reducere când fracțiunile în bani sunt mai mici de 50 de bani și prin majorare când fracțiunile în bani sunt de 50 de bani sau mai mari.

Art. 3 - Scutirile, bonificațiile și cotele de impozitare se mențin la nivelul celor stabilite pentru anul 2024.

Art. 4 - Creanțele fiscale aflate în sold la data de 31 decembrie 2024, până la 40 lei se anulează conform Codului de procedură fiscal, art. 266 alin. (5) și (6) 

Art. 5 - Prezenta hotărâre va fi avută în vedere la stabilirea impozitelor și taxelor locale pentru anul fiscal 2025.
Art. 6 - Prezenta hotărâre intra în vigoare începând cu data de 01.01.2025.

